Wang Jianan

Wang Jianan (kinesisk: 王嘉男, født 1996) er en kinesisk lengdehopper. Han drev tidligere med mangekamp, men fra 2012 har han fokusert på lengde. Han ble asiamester i lengde i 2013, og fikk bronse ved VM i friidrett 2015.  

 Idrettskarriere 
Wang konkurrerte i mangekamp i 2012, men i september 2012 vant han lengdehopp ved det kinesiske mesterskapet mesterskapet i friidrett, med 8,04 meter.IAAF - Chinese athletes show Donetsk medal potential at National Youth Champs, besøkt 13. september 2015. Dette var bare en måned etter at han fylte 16 år. I april 2013 vant han lengde ved det kinesiske ungdomsmesterskapet, med 7,91 meter. Han vant også Asiamesterskapet i friidrett 2013, der han hoppet 7,95 meter.Athletics Asia - 20th Asian Athletics Championships-2013, besøkt 13. september 2015. Han deltok også ved VM i friidrett 2013, men hoppet 7,59 i kvalifiseringsrunden, som var 23. beste lengde, og ble dermed ikke med i finaleomgangen. 

Wang vant IAAF World Challenge-stevnet i Beijing i mai 2014. Han deltok ved junior-VM i friidrett 2014, der han vant lengde med 8,08 meter, foran sin landsmann Lin Qing og japanske Shotaro Shiroyama.IAAF - IAAF World Junior Championships 2014 > Long Jump - men, besøkt 13. september 2015. 

Han satte personlig rekord med 8,25 meter da han kom på 3.-plass ved Shanghai Golden Grand Prix i mai 2015. Ved VM i friidrett 2015 kom Wang på 3.-plass, bak med 8,18 meter, bak hhv. Greg Rutherford og Fabrice Lapierre.

2021
Wang Jianan tok 20. plass for Kina i lengdehopp under Sommer-OL 2020 i Tokyo.

 Referanser 

 Eksterne lenker 

  Profil hos All-Athletics 

Kategori:Kinesiske lengdehoppere
Kategori:Verdensmestere i friidrett for Kina
Kategori:Asiamestere i friidrett for Kina
Kategori:Deltakere for Kina under Asiamesterskapet i friidrett 2013
Kategori:Deltakere for Kina under VM i friidrett 2015
Kategori:Deltakere for Kina under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Kina under VM i friidrett 2017
Kategori:Deltakere for Kina under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Kina under VM i friidrett 2022